Pressemeddelelse

November 2013

PSA Peugeot Citroën:

Carlos Tavares er udnævnt som efterfølger til Philippe Varin i 2014

Philippe Varin blev i 2009 udnævnt som direktør for PSA Peugeot Citroën og har sammen med direktionen defineret og gennemført en ny strategi for PSA Gruppens industrielle, kommercielle og finansielle planer for at overvinde den krise, som har præget den europæiske bilindustri.

Da direktionen med støtte fra bestyrelsen begyndte forhandlinger med forskellige partnere om industrielle og kommercielle samarbejder, udtrykte Philippe Varin ønske om, at det næste konsoliderende skridt skulle ske under ledelse af en ny pilot, som kunne sikre, at Gruppens strategi blev gennemført på langt sigt. Han bad derfor bestyrelsen om at igangsætte en proces, som kunne sikre en hurtig udnævnelse af et nyt medlem af direktionen, som i løbet af 2014 kunne overtage posten som direktør for PSA.

Efter grundig research faldt valget på Carlos Tavares som efterfølger til Philippe Varin. Han starter som medlem af direktionen 1. januar 2014 og vil i løbet af 2014 overtage roret for PSA Peugeot Citroën.

I løbet af denne periode vil Philippe Varin fortsætte sin mission som direktør for PSA´s direktion og især arbejdet med at gennemføre de strategiske diskussioner, som er påbegyndt med forskellige partnere. Carlos Tavares vil lære virksomheden og dens udfordringer at kende og arbejde sammen med direktionen om at gennemføre de igangsatte action plans, der har til formål at sikre genopretningen af PSA Gruppen.

Thierry Peugeot, bestyrelsesformand for PSA Peugeot Citroën, udtaler:

*”Ved at vælge Carlos Tavares, der er anerkendt i bilindustrien, som efterfølger til Philippe Varin i 2014 sikrer bestyrelsen, at den strategi, der har været fulgt i flere år for at sikre*

*genopretning og udvikling med henblik på at overvinde krisen, vil blive gennemført på langt sigt.”*